
Утвърждавам: ………………
                          АНТОАНЕТА КАМЕНОВА
                         Директор на ДГ № 1 “Ян Бибиян”

П Р О Г Р А М А
за предоставяне на равни възможности за приобщаване на децата от уязвими групи от ДГ№ 1 „Ян Бибиян“
І. УВОД
 Настоящата програма цели да начертае целите и задачите на работа с децата от ДГ № 1 „Ян Бибиян“ гр. Хасково и урежда взаимоотношенията между институциите, във връзка с предоставянето на приобщаващо образование. Тя е изготвена в съответствие с действащите стратегически и оперативни национални документи на централните ведомства, в изпълнение на държавната политика за предоставяне на равни възможности на всички българските граждани и за приобщаване на децата и учениците от уязвими групи. Програма се базира на: 
 Закон за предучилищното и училищното образование; 
 Наредба за приобщаващото образование; 
 Стратегия за образователна интеграция на децата и учениците от етническите малцинства; 
 Рамкова програма за интегриране на ромите в българското общество;
  Национална стратегия на България за интегриране на ромите 
 Закон за защита от дискриминация; 
 Конвенция за борба срещу дискриминацията в областта на образованието.             Програмата включва редът и начините за оказване на обща и допълнителна подкрепа на всички деца, които имат необходимост от такива в ДГ № 1 „Ян Бибиян“ гр. Хасково съобразно техните лични интереси, потребности и нужди. Уязвими групи са деца, диагностицирани със специални образователни потребности, хронични заболявания, двигателни увреждания, деца в риск, деца, застрашени или жертва на насилие, деца с изявени дарби, деца сираци и полусираци, деца на бежанци, деца от различни етнически групи и други идентифицирани нужди. 
1.1 Цели 
            Целта на програмата за предоставяне на равни възможности и приобщаване на децата от уязвимите групи е да се осигурят условия, даващи възможност на всички деца да се обучават заедно и да участват заедно в допълнителни дейности, независимо от техните способности, увреждания, заболявания, убеждения, етническа принадлежност, майчин език и т.н. Приобщаването е процес на постоянно търсене на все по-добри начини за осъществяване на образованието, за да се отговори адекватно на разнообразието на обучаваните. В този план различията се приемат позитивно, като стимул за подобряване на образованието на деца и възрастни. Приобщаването е разкриване и отстраняване на бариерите. То включва събиране и оценка на информацията от различни източници, за да се планира и усъвършенства политиката и практиката на приобщаването. За стимулиране на творческия потенциал и решаване на проблемите се използват различни свидетелства. Приобщаването е присъствие, участие и успех за всички учащи се. „Присъствието“ е там, където децата получават образование, като постоянно и редовно посещават детска градина, „участието“ има отношение към качеството и резултатите от посещението на детска градина. Приобщаването слага особен акцент на тези групи деца, за които съществува риск от изолиране, изключени са от образование или са с недостатъчно добри резултати от обучението. Системното и рационално организирано приобщаващо образование се основава на следните принципи: 
                 - подкрепа на самостоятелната активност на детето; 
                 - активно участие в образователния процес;
                 - вариативност при организацията на обучението и възпитанието;
                 - партньорски отношения с родителите;
                 - динамично развитие на образователния модел в детското заведение.
           1.2 Задачи 
           Основните задачи са свързани с обезпечаване на необходимите условия и субекти на приобщаващото образование: 
1. Културно-образователна среда за приобщаване. 
Средата е източник за психично развитие за децата. Тя им влияе много по-силно и непосредствено, отколкото на възрастните, и може да изпълни своите функции, ако е достъпна, отговаря на потребностите им, разширява начините за познание на света и личностно развитие. 
             2. Педагогическите специалисти 
В разнообразната палитра от фактори, обезпечаващи образователното приобщаване, съществена роля има и отношението на педагогическите специалисти към децата и готовността им чрез комплексни и координирани грижи да им оказват адекватна подкрепа за развитие.
             3.Технологии за осъществяване на приобщаващото образование 
За осъществяване на успешно приобщаващо образование всички педагогически специалисти следва да усвоят и развият нови стратегии и специфични технологии на педагогическо взаимодействие. 
           4. Сътрудничество със семейството и общността Приобщаващото образование е немислимо без създаването и укрепването на двупосочни устойчиви връзки на образователната институция и семейството на основата на общия интерес за развитието на детето. 
          II. ПОДКРЕПА НА ЛИЧНОСТНОТО РАЗВИТИЕ 
           Подкрепата на личностното развитие се осъществява във връзка и в корелация с разработените областни стратегии за подкрепа на личностното развитие, както и въз основа на анализ на необходимостта от обща и допълнителна подкрепа. 
          2.1 Обща подкрепа 
              За организиране на подкрепата на личностното развитие в ДГ № 1 „Ян Бибиян“ за координатор е определен директор на ДГ № 1 „Ян Бибиян“, който изпълнява функциите си съобразно Наредбата за приобщаващото образование. Общата подкрепа в ДГ № 1 „Ян Бибиян“ се осъществява от екип, ръководен от координатора. Общата подкрепа е насочена към развитие на потенциала на всяко дете. Тя включва:
                 -  екипна работа между учителите и другите педагогически специалисти; 
                 - допълнително обучение по образователни направления; 
                - грижа за здравето, включително чрез събиране на пълна информация от родителя за здравословното състояние на детето и за медицински изследвания и консултации;
                -  дейности по превенция на насилието и преодоляване на проблемното поведение; 
                - ранно оценяване на потребностите и превенция на обучителните затруднения.
       2.2. Допълнителна подкрепа 
Допълнителната подкрепа се осъществява въз основа на направена оценка на индивидуалните способности на определено дете от ДГ № 1 „Ян Бибиян“ Оценката на способностите се извършва от специално назначен екип от специалисти, съобразно необходимостта на детето и след това се потвърждава от Регионален център за подкрепа процеса на приобщаващото образование. Децата, за които може да се поиска оценка на способностите са от следните уязвими групи:
                - деца със специални образователни потребности – в началото на учебната година; 
                - деца с хронични заболявания; 
                - деца в риск. 
      Допълнителната подкрепа включва: 
                - работа с дете по конкретен случай; 
                - психо - социална рехабилитация; 
                - рехабилитация на слуха; 
               - зрителна рехабилитация; 
               - рехабилитация на комуникативни нарушения; 
               - осигуряване на достъпна архитектурна среда; 
               - специализирани средства; 
               - ресурсно подпомагане. 
Допълнителната подкрепа се реализира чрез план за действие за всяко конкретно дете. Родителите задължително се включват в плана за действие като активни участници в дейностите. Ако Регионалният център препоръча допълнителна подкрепа, но родителите откажат, ДГ № 1 „Ян Бибиян“ уведомява отдел „Закрила на детето“ към ДСП по местоживеене на детето с цел да социалните служби да окажат съдействие и ако се налага помощ на родителите за осъзнаване на нуждите на детето.
 III. ПЛАН ЗА ДЕЙСТВИЕ ПО ПРОГРАМА
	дейности

	срок
	отговорник
	Забележка

	
Определяне на координатор и членове на координиращия екип за организиране и координиране на процеса на осигуряване на общата и допълнителната подкрепа за личностно развитие.

	
  15.09.2021 г.
	
директор
	

	
Дейности, свързани с изграждане на навици и компетентности 

	
целогодишен
	
учители
	
по програма

	
Разглеждане на теми, свързани с
превенция на насилието 

	
целогодишен
	
учители
	
по програма

	
Работа свързани с толерантност във взаимоотношенията
	целогодишен
	учители външни лектори
	при необходимост и по програма

	
Обсъждане на обобщената информация за индивидуалния напредък и необходимостта от конкретни мерки за обща подкрепа, изготвяне на индивидуални планове за действие

	
До 14 дни
след подаване на анализ от учителите по групи
	
учители и координиращ екип
	
при създала се
необходимост

	
Оценка на потребността от допълнителна подкрепа на деца в риск или  с хронични заболявания 
	
При необходимост не по-късно от 3 месеца от разпознаване на потребността от извършване
на оценка
	
екип за личностно развитие,
сформиран за конкретния
случай
	

	
Осъществяване на конкретна обща и допълнителна подкрепа, проследяване на
напредъка, корекции в плана при необходимост

	
Оценка на напредъка за всеки 
3 месеца
	
Целогоди
шен
	

	
Логопедична терапия, рехабилитация и
консултации

	целогодишен
	логопед
	

	
Психологическа подкрепа и консултации
	
целогодишен
	педагогически специалист
	

	
Ресурсно подпомагане
	
целогодишен
	външен ресурсен
учител
	при необходимост

	
Партньорство с родителите за
справяне с проблемното поведение на децата им и приобщаване към средата на детското заведение

	
целогодишен
	
учители, координирщ екип
	

	
Сформиране на екипи за допълнителна
подкрепа

	
целогодишен
	
координатор
	при
необходимост

	
Взаимодействие с Център за личностна подкрепа, Регионален център за подкрепа процеса на приобщаващото образование

	
целогодишен
	
координатор
	при необходимост

	
Обучение на педагогически специалисти, във връзка с дейностите по реализация на обща и допълнителна подкрепа

	
По график заложен в плана за
квалификация
	
директор, учители
	


IV.ЗАКЛЮЧЕНИЕ 
За изпълнението на Програмата важно значение има сътрудничеството между всички пряко ангажирани институции. Всички участници в образователния процес  - семейство, детска градина, училище, институции, НПО,  трябва да бъдат еднакво отговорни и ангажирани за постигането на поставените цели. Настоящата програма за предоставяне на равни възможности и приобщаване на децата от уязвимите групи е приета на заседание на педагогически съвет с Протокол № 1 от 23.09.2021 г. 
